અમરેલી જિલ્‍લામાં લાંબા સમયથી વરસાદ ખેંચાયેલ છે. ખેડૂતોએ મોંઘા ભાવના બિયારણ, ખાતરો, દવા ખરીદી વાવેતર કરેલ છે. કરવામાં આવેલ વાવેતરને બચાવવા સારૂ ખેડૂતોને ટપક અને ફુવારા લાઈન રાજય સરકારનાંજીજીઆરસીએલ કંપની હેઠળ સબસીડીથી આપવાનું લાંબા સમયથી અમરેલી જિલ્‍લામાં બંધ છે અને રાજય સ્‍તરે પણ અમુક કંપનીઓને માન્‍યતા છે. એક તરફ વરસાદ ખેંચાયેલ છે બીજી બાજુ ખેડૂતો પાક બચાવવા સબસીડી યુકત ફુવારા અને ટપક લાઈન વસાવવા ઈરીગેશન ડીલરોને એ બાબતે પુછવા જાય છે. ડીલરો કહે છે હાલમાં યોજના બંધ છે. અમુક કંપનીઓ માન્‍યતા પામેલ છે. એ કંપનીઓનાં ડીલરો અમરેલી જિલ્‍લામાં હરેક તાલુકામાં આવેલ નથી. જેથી ખેડૂતોને ખુલ્‍લા બજારની ભાવથી પાઈપ લાઈનો, ફુવારાઓ ખરીદવા પડે છે. આવી જ રીતે ઓનલાઈન યોજના હેઠળ ખેડૂતોએ તાર ફેન્‍સીંગ કરવા નિયત અરજી આધારો જોડી અમરેલી જિલ્‍લા કચેરીને રજૂ કરેલ છે. આજદિન સુધી અરજદારોને તાર ફેન્‍સીંગ કરવાના મંજુરી પત્રો મળેલ નથી અને ભુંડ અને નિલગાયનાં ત્રાસથી ખેડૂતો હેરાન પરેશાન છે. રાજય સરકાર અમરેલી જિલ્‍લામાં ચાલતા તાનાશાહી શાસનને અને સરકાર માન્‍ય કંપનીને તાકીદે ખેડૂતોને મળવાપાત્ર સાધનો તાકીદે યોજના ચાલુ કરવા માંગ છે.